《明心寺》
清代·马赓良

佛殿岚光积，山门树色埋。磬声争涧筑，幡影乱藤钗。

看竹入莎径，踏花愁笋鞋。山行逢息壤，游兴未应乖。

作者简介：（?—1756）安徽桐城人，字震卿。雍正年间诸生。研求经籍及宋人理学著作，涣然有得，署其斋曰“翊翊”，自号“一斋”。乾隆元年开博学鸿词科，有司欲见而后举，谢不往。常熟知县聘主讲席，反复详切，听者忘倦。著有《读易录》、《禹贡初辑》、《笔记》、《诗文钞》。